
25 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 131 


ΑΠΟΦΑΣΕΙΣ 

(Αριθμ. Φ.900/ΑΔ.6345 /Σ.1727 (1) 

Ρυθμίσεις για τη διάθεση μετεωρολογικών δε¬ 
δομένων και προϊόντων, καθώς και την παροχή 
υπηρεσιών απάτην Εθνική Μετεωρολογική Υπη¬ 
ρεσία (ΕΜΥ). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Τηςπαρ. 2 του άρθρου 1 του π.δ. 138/2014 «Πολιτική 
Διάθεσης Μετεωρολογικών Δεδομένων, Προϊόντων και 
Υπηρεσιών από την Εθνική Μετεωρολογική Υπηρεσία 
(ΕΜΥ)» (Α' 229). 

β) Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

γ) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΑΊ16). 

δ) Της υπ'αριθμ. Υ5/27-01-2015 απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β'204). 

ε) Της υπ' αριθμ. Υ29/9-10-2015 απόφασης Πρωθυ¬ 
πουργού «Ανάθεση αρμοδιοτήτων στον αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

στ) Της υπ' αριθμ. Υ24/6-10-2015 απόφασης Πρωθυ¬ 
πουργού «Ανάθεση αρμοδιοτήτων στον αναπληρωτή 
Υπουργό Εθνικής Άμυνας Δημήτριο Βίτσα» (Β' 2144). 

2. Την υπ'αριθμ. 35/17-02-2016 εισήγηση του προϊ¬ 
σταμένου των οικονομικών υπηρεσιών του Υπουργείου 
Εθνικής Άμυνας, 

3. Το γεγονός ότι από την απόφαση αυτή δεν προκα- 
λείται πρόσθετη επιβάρυνση σε βάρος του κρατικού 
προϋπολογισμού, αποφασίζουμε: 

Άρθρο 1 
Ορισμοί 

Για τις ανάγκες της παρούσας απόφασης ισχύουν οι 
ακόλουθοι ορισμοί: 


α) «μετεωρολογικά δεδομένα»: όλες οι πρωτογενείς 
μετεωρολογικές, ωκεανογραφικές, υδρολογικές και πε¬ 
ριβαλλοντικές παρατηρήσεις που παράγονται ή απο¬ 
κτώνται από την ΕΜΥ, 

β) «μετεωρολογικά προϊόντα»: οι πληροφορίες που 
προκύπτουν από το μετασχηματισμό ή την επεξεργα¬ 
σία ομάδων δεδομένων υπό τη μορφή εικόνων, δια¬ 
γραμμάτων, κειμένων, ή αρχείων δεδομένων, απαιτούν 
μετεωρολογικές γνώσεις για ερμηνευτούν και έχουν 
δημιουργηθεί για να καλύψουν τις λειτουργικές ανά¬ 
γκες της ΕΜΥ, 

γ) «υπηρεσίες»: εκείνες που με οποιονδήποτε 
τρόπο σχετίζονται με το έργο της ΕΜΥ ή ανάλογες 
εργασίες υψηλής ή μη εξειδίκευσης, και ιδίως η αυ¬ 
τοτελής, για φυσικό ή νομικό πρόσωπο, συλλογή ή 
επεξεργασία πρωτογενών μετεωρολογικών δεδομέ¬ 
νων, η εγκατάσταση συστημάτων μετεωρολογικής 
υποστήριξης, η εκπαίδευση προσωπικού σε μετεω¬ 
ρολογικά θέματα, η ανάπτυξη ή παροχή τεχνολογίας 
ή τεχνογνωσίας σε μετεωρολογικές εφαρμογές, η 
συντήρηση-επισκευή μετεωρολογικών οργάνων, 
μηχανημάτων, συσκευών, 
δ) «υπηρεσίες προστιθέμενης αξίας»: οι υπηρεσίες που 
προκύπτουν από την επεξεργασία δεδομένων, ή προϊ¬ 
όντων ή υπηρεσιών της ΕΜΥ με σκοπό να καλύψουν τις 
ανάγκες τρίτων, 

ε) «τελικός χρήστης»: ο χρήστης που χρησιμοποιεί 
ένα στοιχείο του καταλόγου δεδομένων ή προϊόντων ή 
υπηρεσιών της ΕΜΥ για δικούς του εμπορικούς, βιομη¬ 
χανικούς ή προσωπικούς σκοπούς και δεν προωθεί το 
στοιχείο αυτό για οποιαδήποτε περαιτέρω χρήση από 
τρίτους, ούτε το χρησιμοποιεί για να δημιουργήσει υπη¬ 
ρεσίες προστιθέμενης αξίας, 
στ) «εκδότης»: ο χρήστης ο οποίος χρησιμοποιεί 
ένα στοιχείο του καταλόγου δεδομένων ή προϊόντων 
ή υπηρεσιών της ΕΜΥ προκειμένου να παράσχει μία 
υπηρεσία μέσω εκπομπής ή δημοσίευσης σε οποια¬ 
δήποτε μορφή, 

ζ) «πάροχος υπηρεσιών»: ο χρήστης που αποκτά ένα 
στοιχείο του καταλόγου δεδομένων ή προϊόντων της 

ΕΜΥ, προκειμένου να παρέχει υπηρεσίες προστιθέμε¬ 
νης αξίας προς σαφώς προσδιορισμένους αποδέκτες 
και κάτω από συγκεκριμένες προϋποθέσεις άδειας που 
παρέχει η ΕΜΥ. 

Άρθρο 2 

Κατανομή εσόδων στους ΚΑΕ 
του προϋπολογισμού της ΕΜΥ 

1. Τα έσοδα που προκύπτουν από το αντίτιμο που κα¬ 
ταβάλλουν φυσικά ή νομικά πρόσωπα για τη διάθεση 
μετεωρολογικών δεδομένων και προϊόντων καθώς και 
την παροχή υπηρεσιών από την ΕΜΥ, ενισχύουν τους 
κατωτέρω ΚΑΕ του προϋπολογισμού του Ε.Φ.11-420, 
επιμεριζόμενα στα ποσοστά που αναγράφονται έναντι 
ενός εκάστου ως εξής: 

α) ΚΑΕ 0869 με τίτλο «Αμοιβές για συντήρηση και επι¬ 
σκευή λοιπού εξοπλισμού» σε ποσοστό ύψους 35 %. 

β) ΚΑΕ 1723 με τίτλο «Προμήθεια ηλεκτρονικών υπο¬ 
λογιστών και λοιπού βοηθητικού συναφούς εξοπλισμού» 
σε ποσοστό ύψους 20 %. 

γ) ΚΑΕ 1725 με τίτλο «Προμήθεια κάθε είδους τηλεπι¬ 
κοινωνιακού και μετεωρολογικού εξοπλισμού» σε πο¬ 
σοστό ύψους 20 %. 

δ) ΚΑΕ 2616 με τίτλο «Λοιπές εισφορές σε διεθνείς ορ¬ 
γανισμούς» σε ποσοστό ύψους 25%. 

Τα ανωτέρω έσοδα αθροίζονται στις ήδη εγγεγραμμέ¬ 
νες πιστώσεις του προϋπολογισμού της ΕΜΥ. 

2. Ο προσδιορισμός του ποσού που επιμερίζεται στα 
ποσοστά της ανωτέρω παραγράφου, ενισχύοντας τους 
υπόψη κωδικούς, πραγματοποιείται ως εξής: 

Για τα έσοδα που προέρχονται από τη διάθεση μετε¬ 
ωρολογικών δεδομένων και προϊόντων καθώς και την 
παροχή υπηρεσιών από την ΕΜΥ, και αποδίδονται στον 
ΚΑΕ 3416 με τίτλο «Έσοδα καταργηθέντος λογαριασμού 
Υπ. ΕθνικήςΆμυνας'ΈΑ Εθνικής Μετεωρολογικής Υπη¬ 
ρεσίας"», η ΕΜΥ προωθεί σχετικό αίτημα προς το Γ.Λ.Κ. 
για μεταφορά του ποσού, όπως αυτό κατανέμεται, στους 
υπόψη Κωδικούς. 

Άρθρο 3 

Καθορισμός αντιτίμου για τη χορήγηση 
μετεωρολογικών δεδομένων, προϊόντων 
και την παροχή υπηρεσιών 

Η Εθνική Μετεωρολογική Υπηρεσία (ΕΜΥ) παρέχει 
κατά τις ισχύουσες διατάξεις μετεωρολογικά δεδομένα, 
προϊόντα και υπηρεσίες έναντι αντιτίμου που υπολογί¬ 
ζεται από τον τύπο: 

Αντίτιμο = ΒΚ*Σ + ΚΔ + ΚΕ + ΚΑ 

όπου: 

α) ΒΚείναιτο βασικό κόστος για την πρωτογενή παρα¬ 
γωγή των μετεωρολογικών δεδομένων, προϊόντων και 
υπηρεσιών και καθορίζεται στους πίνακες του τιμοκα¬ 
ταλόγου του παραρτήματος της παρούσας. 

β) Σ είναι μεταβλητός συντελεστής, η τιμή του οποίου 
εξαρτάται από την πιθανή χρήση των δεδομένων, προ¬ 
ϊόντων ή υπηρεσιών, και ειδικότερα: 

αα) Εάν ο χρήστης των δεδομένων, προϊόντων ή υπη¬ 
ρεσιών είναι τελικός χρήστης, ο συντελεστής έχει τιμή 1. 


ββ) Εάν ο χρήστης των δεδομένων, προϊόντων ή υπη¬ 
ρεσιών είναι εκδότης, ο συντελεστής έχει τιμή 2. 

γγ) Εάν ο χρήστης των δεδομένων, προϊόντων ή υπη¬ 
ρεσιών είναι πάροχος υπηρεσιών, ο συντελεστής έχει 
τιμή 3. 

γ) ΚΔ είναι το κόστος διάθεσης, καθορίζεται στο 
20% του βασικού κόστους και καλύπτει το χρηματι¬ 
κό ποσό που απαιτείται για τη διαχείριση, τη συντή¬ 
ρηση, τη βελτίωση και διασφάλιση του συστήματος 
αποθήκευσης, την επεξεργασία, την αναπαραγωγή 
και τη διακίνηση των μετεωρολογικών δεδομένων 
και προϊόντων, ώστε αυτά να είναι ανά πάσα στιγμή 
διαθέσιμα. 

δ) ΚΕ είναι το κόστος οποιοσδήποτε εργασίας απαι¬ 
τείται είτε για να παραχθούν εξειδικευμένα μετεωρολο¬ 
γικά προϊόντα και υπηρεσίες που δεν περιέχονται στον 
τιμοκατάλογο είτε για να αναπτυχθούν και να συντη¬ 
ρηθούν εξειδικευμένες εφαρμογές.Το κόστος εργασίας 
προκύπτει από τον πολλαπλασιασμό του αριθμού ερ- 
γατοωρών που απαιτούνται επί 35€. Στην περίπτωση 
που απαιτείται υπερωριακή απασχόληση υπαλλήλου 
ή απασχόληση σε ημέρες αργίες το ποσό αυτό προ¬ 
σαυξάνεται σύμφωνα με την κείμενη νομοθεσία. Στις 
περιπτώσεις που απαιτείται μετακίνηση υπαλλήλου στο 
κόστος εργασίας προστίθενται τα έξοδα μετακίνησης 
καθώς και τα εκτός έδρας έξοδα που ορίζονται από την 
κείμενη νομοθεσία. 

ε) ΚΑ είναι το κόστος αποστολής των δεδομένων ή 
προϊόντων πραγματικού χρόνου. Για ετήσιο όγκο δεδο¬ 
μένων μικρότερο ή ίσο με 250Β δεν χρεώνεται κόστος 
αποστολής. Για κάθε επιπλέον 5(3Β το κόστος αποστολής 
ορίζεται ίσο με 200€ ετησίως. 

Άρθρο 4 
Εκπτώσεις 

1. Σε περιπτώσεις μεγάλου όγκου δεδομένων, προϊό¬ 
ντων ή υπηρεσιών το βασικό κόστος υπόκειται σε έκπτω¬ 
ση, όπως φαίνεται στον πίνακα που ακολουθεί: 


Βασικό Κόστος (ΒΚ) 

Έκπτωση 

1-1000€ 

0€ 

1001-6.000€ 

(ΒΚ-1000)*0.3€ 

Μεγαλύτερο 6000€ 

(1500+(ΒΚ-6000)*0.4)€ 


2. Για εταιρείες με μικρό κύκλο εργασιών εφαρμόζεται 
το ακόλουθο εκπτωτικό σχήμα για τον υπολογισμό νέου 
μειωμένου βασικού κόστους (ΒΚ). 


Συνθήκες 

Μειωμένο βασικό κόστος 

Τ < 3Χ 

Χ/3 

3Χ < Τ < 9Χ 

Τ/9 

9Χ < Τ 

X 


όπου: 

Χ,το αρχικό βασικό κόστος (ΒΚ) των δεδομένων, προ¬ 


ϊόντων ή υπηρεσιών χωρίς έκπτωση και 
Τ, ο ετήσιος κύκλος εργασιών της εταιρείας. 

Άρθρο 5 

Αναπροσαρμογή τιμοκαταλόγου 
Αναπροσαρμογή του τιμοκαταλόγου με οποιαδή- 

ποτέ συμπλήρωση, κατάργηση ή μεταβολή των προσ¬ 
διοριζόμενων σε αυτόν μετεωρολογικών δεδομένων, 
προϊόντων και υπηρεσιών πραγματοποιείται με κοινή 
απόφαση των Υπουργών Εθνικής Άμυνας και Οικο¬ 
νομικών. 

Άρθρο 6 

Τρόπος είσπραξης και απόδοσης στην ΕΜΥ 
του αντιτίμου και των τελών για τη διάθεση 
μετεωρολογικών δεδομένων, προϊόντων 
και παροχή υπηρεσιών 

Το αντίτιμο για τη διάθεση μετεωρολογικών δε¬ 
δομένων, προϊόντων και την παροχή υπηρεσιών κα¬ 
ταβάλλεται με χρήση της εφαρμογής ηλεκτρονικού 
παράβολου της Γενικής Γραμματείας Πληροφοριακών 
Συστημάτων του Υπουργείου Οικονομικών. Η ΕΜΥ, 
εφόσον το κρίνει σκόπιμο, έχει την δυνατότητα να 
ζητά από τους ενδιαφερομένους την καταβολή του 
αντιτίμου των αιτουμένων μετεωρολογικών δεδομέ¬ 
νων, προϊόντων και υπηρεσιών προτού προβεί στη 
διαδικασία χορήγησής τους. 

Άρθρο 7 
Συμβάσεις 

1. Για τη διασφάλιση των συμφερόντων της 
ΕΜΥ, σε ειδικές περιπτώσεις διάθεσης δεδομέ¬ 
νων, προϊόντων ή παροχής υπηρεσιών (συνε¬ 
χής ροή δεδομένων, μεγάλος όγκος κ.λπ.), και 
με την επιφύλαξη των οριζόμενων στο πρώ¬ 
το εδάφιο του άρθρου 130 του ν. 4270/2014 
(Α' 143), είναι δυνατόν μετά από απόφαση της υπη¬ 
ρεσίας να καταρτίζεται έγγραφη σύμβαση στην 
οποία θα περιγράφονται τα δικαιώματα των συμ- 
βαλλομένων μερών. Κατά την κρίση της ΕΜΥ έγ¬ 
γραφη σύμβαση μπορεί να καταρτίζεται και στην 
περίπτωση δωρεάν παροχής δεδομένων, προϊόντων 
ή υπηρεσιών και ιδιαίτερα όταν ο όγκος τους είναι 
μεγάλος. 

2. Η σύμβαση υπογράφεται από τον Διοικητή της ΕΜΥ 
και σε περίπτωση απουσίας του από τον Υποδιοικητή. 
Το κόστος της σύμβασης καθορίζεται από τον αριθμό 
των εργατοωρών που απαιτούνται για την παραγωγή 
των δεδομένων, προϊόντων ή υπηρεσιών πολλαπλασι- 
ασμένο επί 35€, συν το ποσό για την πιθανή αγορά εξο¬ 
πλισμού που δεν διαθέτει η υπηρεσία και απαιτείται για 
τις εργασίες διαχείρισης ή αποστολής των δεδομένων 
και προϊόντων. 

Άρθρο 8 

Ανάρτηση προϊόντων στον ιστότοπο της ΕΜΥ 

Με απόφαση του διοικητή της ΕΜΥ, μετά από πρό¬ 
ταση του μετεωρολογικού συμβουλίου, καθορίζονται 
τα προϊόντα του τιμοκαταλόγου που αναρτώνται στον 
ιστότοπο της υπηρεσίας. 

Άρθρο 9 
Παράρτημα 

Προσαρτάται και αποτελεί αναπόσπαστο τμήμα της 
απόφασης αυτής το συνημμένο παράρτημα: 


ΠΑΡΑΡΤΗΜΑ 

Τιμοκατάλογος βασικού κόστους (ΒΚ) μετεωρο¬ 
λογικών δεδομένων, προϊόντων και υπηρεσιών 


Πίνακας Α 

Μετεωρολογικά δεδομένα επιφάνειας 
και ανώτερης ατμόσφαιρας 


Α/Α 

ΔΕΔΟΜΕΝΑ 

ΑΞΙΑ (ΕΥΡΩ) 

ΠΑΡΑΤΗΡΗΣΕΙΣ 

1 

5ΥΝΟΡ 

0,05 

Έκαστο (*) 

3 

5ΗΙΡ 

0,05 

Έκαστο (*) 

4 

ΤΕΜΡ 

0,005 

Έκαστο (*) 

5 

ΡΙΕΟΤ 

0,005 

Έκαστο (*) 


(*) Εάν επιλεγούν μεμονωμένες παράμετροι του 
5ΥΝΟΡ, 5ΗΙΡ,ΤΕΜΡ ή ΡΙΕΟΤ (αποκωδικοποιημένες),τότε 
κάθε παράμετρος κοστολογείται στο 35% της τιμής του 
αντίστοιχου μηνύματος. Τα συνοπτικά των κύριων συ¬ 
νοπτικών ωρών (0600,1200,18001ΙΤ(Ι) δεν χρεώνονται 
για τους 22 κύριους συνοπτικούς σταθμούς της χώρας 
που έχουν δηλωθεί στον Παγκόσμιο Μετεωρολογικό 
Οργανισμό. 


Πίνακας Β 

Κλιματικά δεδομένα 


Α/Α 

ΔΕΔΟΜΕΝΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Για κάθε στοιχείο 

0,03 

Εκάστη 

παράμετρος 

2 

Τυποποιημένοι πίνακες 

4,00 

Έκαστος 


Πίνακας Γ 

Μετεωρολογικά προϊόντα 

τοπικών αριθμητικών μοντέλων καιρού 


Α/Α 

ΠΡΟΪΟΝΤΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Μία παράμετρος, μια στάθ¬ 
μη, συγκεκριμένη γεωγραφι¬ 
κή περιοχή (19Ε, 42Ν, 30Ε, 
34Ν) και για τις συνολικά 
διαθέσιμες προγνωστικές 
ώρες ενός τρεξίματος του 
μοντέλου 

0,70 

Σε μορφή Ωπό 
αρχείου ή άλλη 
μορφή (1) 

2 

Χρονοσειρά μέχρι έξι (6) 
παραμέτρων (ανά τρίωρο 
ή λιγότερο) για τις συνολικά 
διαθέσιμες προγνωστικές 
ώρες ενός τρεξίματος του 
μοντέλου και για συγκεκρι¬ 
μένο γεωγραφικό σημείο. 

0,20 

Ανά προϊόν 

3 

Χάρτες πρόγνωσης πιθανό¬ 
τητας. Μία παράμετρος, μια 
στάθμη, συγκεκριμένο όριο 
τιμής της παραμέτρους, 
συγκεκριμένη γεωγραφική 
περιοχή (19Ε, 42Ν, 30Ε, 34Ν) 
και για τις συνολικά διαθέσι¬ 
μες προγνωστικές ώρες ενός 
τρεξίματος του μοντέλου 

0,70 

Σε μορφή Ωπό 
αρχείου ή άλλη 
μορφή (1) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 31/25.01.2017 


(1) Για γεωγραφικές περιοχές μεγαλύτερες ή μικρό¬ 
τερες το κόστος υπολογίζεται αναλογικά, χωρίς όμως 
το τελικό το κόστος που προκύπτει να υπερβαίνει το 
διπλάσιο ή να υπολείπεται του μισού της αρχικής αξίας 
των 0.50€. 


Πίνακας Δ 
Προγνώσεις καιρού 


Α/Α 

ΠΡΟΪΟΝΤΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Τοπική πρόγνωση 
κατά παραγγελία 
μίας μετεωρολογι¬ 
κής παραμέτρου 

1,0 

Πρώτο 24ωρο 

0,60 

Κάθε επόμενο 
24ωρο 

2 

Πρόγνωση θαλάσσι¬ 
ας διαδρομής 

4,00 

Τρίωρης 

διάρκειας 

3 

Τοπική ή περιοχική 
πρόγνωση καιρού 
κατά παραγγελία 

5,00 

Πρώτο 24ωρο 

3,00 

Κάθε επόμενο 
24ωρο 


Πίνακας Ε 

Μετεωρολογικά προϊόντα αρχείου 


Α/Α 

ΠΡΟΪΟΝΤΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Αντίγραφα προγνώσεων 

0,80 

Έκαστο 

2 

Αντίγραφα χαρτών 
με σύμβολα καιρού 
ή καταχωρημένες με¬ 
τρήσεις. 

1,00 

Έκαστο 


Πίνακας ΣΤ 

Δεδομένα και προϊόντα μετεωρολογικών ΚΑϋΑΚ, 
ανιχνευτών ηλεκτρικών εκκενώσεων 
και μετεωρολογικών δορυφόρων 


Α/Α 

ΔΕΔΟΜΕΝΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Εικόνα ενός ΒΑΩΑΚ 

0,40 

Εκαστη 

2 

Σύνθετη εικόνα δικτύου 
ΒΑΩΑΒ 

0,80 

Εκάστη 

3 

Εικόνα από το δίκτυο 

των ανιχνευτών ηλεκτρικών 

εκκενώσεων 

0,30 

Εκάστη 

4 

Επεξεργασμένη εικόνα 

μετεωρολογικού 

δορυφόρου. 

2,00 

Εκάστη 


Πίνακας Ζ 

Πιστοποιητικά κλιματικών παραμέτρων 


Α/Α 

ΠΙΣΤΟΠΟΙΗΤΙΚΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Κλιματικών 
παραμέτρων 
ανά μετεωρολογικό 
σταθμό 

3,00 

Για τον υπολογισμό του 
ολικού κό στους συνυπο¬ 
λογίζεται και το κόστος 
των δεδομένων που 
χρησιμοποιούνται 
σύμφωνα με τον πίνακα Β. 


Πίνακας Η 

Πιστοποιητικά καιρικών συνθηκών 


Α/Α 

ΠΙΣΤΟΠΟΙΗΤΙΚΑ 

ΑΞΙΑ 

(ΕΥΡΩ) 

ΠΑΡΑΤΗΡΗΣΕΙΣ 

1 

Πιστοποιητικό μιας μόνο 
μετεωρολογικής παραμέ- 
τρου για περιοχή μικρό¬ 
τερη ή ίση νομού ή για 
θαλάσσια περιοχή μικρό¬ 
τερη ή ίση περιοχής του 
δελτίου ναυτιλίας ΕΜΥ. 

5,50 

Πρώτο 12ωρο 
ή κλάσμα αυτού. 

3,50 

Κάθε επόμενο 12ωρο 
ή κλάσμα αυτού. 

2 

Πιστοποιητικό καιρού 
μιας μόνο μετεωρολο- 
γικής παραμέτρου για 
γεωγραφικό διαμέρισμα. 

7,50 

Ανά 12ωρο 
ή κλάσμα αυτού 

4,50 

Κάθε επόμενο 12ωρο 
ή κλάσμα αυτού. 

3 

Πιστοποιητικό καιρού 
για περιοχή μικρότερη ή 
ίση νομού ή για θαλάσ¬ 
σια περιοχή μικρότερη ή 
ίση περιοχής του δελτίου 
ναυτιλίας ΕΜΥ. 

8,50 

Πρώτο 12ωρο 
ή κλάσμα αυτού. 

5,00 

Κάθε επόμενο 12ωρο 
ή κλάσμα αυτού. 

2 

Πιστοποιητικό καιρού για 
γεωγραφικό διαμέρισμα. 

12,00 

Πρώτο 12ωρο 
ή κλάσμα αυτού. 

7,00 

Κάθε επόμενο 12ωρο 
ή κλάσμα αυτού. 

3 

Πιστοποιητικό καιρού για 
ολόκληρη τη χώρα (γενι¬ 
κή διατύπωση). 

20,00 

Πρώτο 12ωρο 
ή κλάσμα αυτού 

12,00 

Κάθε επόμενο 12ωρο 
ή κλάσμα αυτού. 

6 

Πιστοποιητικό καιρού 
κατά μήκος αεροπορι¬ 
κής διαδρομής (Εντός 
Ελλάδας) 

16,00 

Ανά 6ωρο 
ή κλάσμα αυτού. 

7 

Πιστοποιητικό καιρού για 
αεροπορικό ατύχημα ή 
ζημιές αεροσκαφών που 
έγιναν στο Ρ1Β Αθηνών. 

30,00 

Έκαστο 


Άρθρο 10 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Οι Αναπληρωτές Υπουργοί 

Εθνικής Άμυνας Οικονομικών 

ΔΗΜΗΤΡΙΟΣ ΒΙΤΣΑΣ ΓΕΩΡΓΙΟΣ ΧΟΥΛΙΑΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ίτΐ35ί6ΐ·.0ΐ(ά>6ί.αΓ 























































